cyanic-selkie/wikianc huggingface dataset:
Մարդը մարդուն գայլ է
Պատմություն
Թոմաս Հոբսն իր «De Cive» աշխատությունում անդրադարձել է այս ասացվածքին․ «Եթե անաչառ լինենք, ապա երկու արտահայտություններն էլ շատ ճիշտ են. այն, որ մարդը մարդու նկատմամբ՝ ինչպես Աստվածը, և որ մարդը մարդու նկատմամբ՝ ինչպես գայլը։ Առաջինը ճիշտ է, երբ մենք քաղաքացիներին համեմատում ենք միմյանց հետ, իսկ երկրորդը՝ երբ համեմատում ենք քաղաքները։
Հոբսը նկարագրել է նույն հասարակության մեջ այլ մարդկանց նկատմամբ մարդու արդար և մեծահոգաբար վարվելու միտումը և հասարակության խաբուսիկ և դաժան գործելու միտումն այլ հասարակությունների նկատմամբ։
Ծանոթագրություններ
Կատեգորիա:Մրցակցություն Կատեգորիա:Բռնություն Կատեգորիա:Լատիներեն բառեր և արտահայտություններ
Էդվարդ Ավետիսյան (այլ կիրառումներ)
Էդվարդ Ավետիսյան անուն-ազգանունը կարող է վերաբերել հետևյալ անձանց.
Փիքափ
Այսօր գոյություն ունի այսպես կոչված՝ «փիքափաշինության» երկու կոնստրուկտորային դպրոց՝ եվրոպա-ավստրալիական, որը ենթադրում է փիքափների ստեղծում մարդատարների մոդելով, և ամերիկա-ասիական, երբ օգտագործվում է արտաճանապարհային մեքենաների թափքի դիմացի մասը։
Փիքափ օգտագործում են տղամարդիկ, ովքեր շատ ժամանակ են հատկացնում ուղևորություններին, հաճախ են երթևեկում, մեկնում քաղաքից դուրս։ Հիմնականում այն ֆերմերի ավտոմեքենա է, սակայն փիքափ կարող են նախընտրել նաև որսի ու վայրի հանգստի սիրահարները։
Կատեգորիա:Ավտոմոբիլային թափքի տիպեր
Ուլի-Արյամա
Ուլի-Արյամա (Улы-Аряма, Оло Әрәмә), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 120 մարդ։
Կուպե
Կուպե (ֆր.` couper` «կտրել» բառից) է կոչվում երկու դուռ ունեցող եռածավալ կամ երկծավալ թափք ունեցող ավտոմեքենան։ Կուպեները սպորտային ավտոմեքենաներ են, որոնց հետնամասում տանիքը ցածր է, ինչը խանգարում է ետևի նստատեղի ուղևորների հարմարավետությանը։ Բեռնախցիկն այս մոդելների պարագայում, սեդանի համեմատ, աննշան, բայց շատ ավելի մեծ է։ Կուպեի ենթատեսակներն են՝ սպորտայինը և ներկայացուցչականը։ Սովորաբար սպորտային կուպե նախընտրում են վարել երիտասարդները, իսկ ներկայացուցչականն ավելի հասուն մարդկանց նախընտրությունն է։
Գվարդեյսկոե (քաղաքատիպ ավան, Դնեպրոպետրովսկի մարզ)
Գվարդեյսկոե (Гвардійське), քաղաքատիպ ավան Ուկրաինայի Դնեպրոպետրովսկի մարզի Նովոմոսկովսկի շրջանում։ Հիմնադրվել է 1957 թվականին։
2001 թվականի տվյալներով Գվարդեյսկոե քաղաքատիպ ավանում բնակվում էր 5 199 մարդ։
Արտաքին հղումներ
Կատեգորիա:Ուկրաինայի Դնեպրոպետրովսկի մարզի Նովոմոսկովսկի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1957 թվականին հիմնադրված բնակավայրեր
Ուլիբինո (գյուղ, Գավրիլով-Յամսկի շրջան)
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Գավրիլով-Յամսկի շրջանի բնակավայրեր
Սեդան (թափք)
Սեդան, թեթև մարդատար ավտոմեքենաների թափքի առավել տարածված տեսակներից, որն ունենում է եռածավալ թափք՝ 4 կողային դռներով, սրահից առանձնացված և սեփական «տանիք» ունեցող բեռնախցիկով։ Սեդանների բեռնախցիկը երկար է հետչբեքներինից։ Ժամանակակից սեդանների բեռնախցիկն ավելի կարճ է կապոտից. դրանք անվանում են նոտչբեք (notchback), առանց ապակիների կենտրոնական հենակի սեդանը` սեդան հարդ-թոփ, իսկ երկդռնանին՝ թուդոր (անգլ.` two doors-ից)։ Այն սեդանը, որի տանիքը սլացիկ իջնում է ներքև, անվանում են ֆասթբեք (անգլ.` fastback)։
Արտաքին սոլիդ տեսքի համար սեդանները բավականին տարածված են գործունյա մարդկանց շրջանում։ Այն հիմնականում քաղաքային ավտոմեքենա է։
Կատեգորիա:Ավտոմոբիլային թափքի տիպեր
Յոսեմիթ ջրվեժ
Յոսեմիթե (Yosemite Falls), Հյուսիսային Ամերիկայի ամենաբարձր ջրվեժներից մեկը։ Գտնվում է Կալիֆոռնիայի Յոսեմիթե ազգային պարկում։ Յոսեմիթ ջրվեժը աշխարհում 20-րդ ամենաբարձր ջրվեժն է ։
Ջրվեժի ընդհանուր բարձրությունը 739 մ է ։ Այն բաժանվում է երեք հատվածի։ Դա պայմանավորված է նրանով, որ ժայռի երկու հորիզոնական կոտրվածքների համակարգերը հատվում են ուղղահայաց կոտրվածքների համակարգի հետ։ Մեկ հորիզոնական համակարգը գտնվում է վերին ջրվեժի հիմքում, մյուսը՝ ստորին։ Այսպիսով, ուղղահայաց անկայուն կոտրվածքների ձևավորման համակարգը փոխազդում է հորիզոնական, տեռասի ձևավորման հետ ։ Վերին Յոսեմիթի ջրվեժի բարձրությունը 435 մ է։ Այն սնուցվում է Յոսեմիթե-Կրիկ գետից։ Միջին և ստորին ջրվեժների բարձրությունը, համապատասխանաբար, 206 և 98 մ է։ Ձմռանը վերին ջրվեժի ջրի սպառումը կարող է զգալիորեն կրճատվել։ Ցածր ջրվեժի ջրի նվազագույն սպառման ժամանակահատվածը տևում է հուլիսի վերջից օգոստոս-հոկտեմբեր ընկած ժամանակահատվածը. առավելագույն սպառումը տեղի է ունենում գարնանը և ամռան սկզբին։
Ջրվեժը տուրիստական հայտնի այցելավայր է ։
Ջրվեժից ոչ հեռու գտնվում է Գալեն Քլարկի գերեզմանը՝ առաջին ռեյնջեր և Յոսեմիթե ազգային պարկի հիմնադիրը ։
Ավանիչների լեգենդը
Յոսեմիթյան հովտի ավանիչի հնդիկները անվանում էին ջրվեժը Չոլոկ (Cholock) և հավատում էին, որ մի քանի կախարդների ոգիներ, որոնք կոչվում են Պոլոթի (Poloti), ապրում էին ջրվեժի հիմքում ։ Ավանիչի լեգենդն ասում էր, որ ժամանակին մի կին գնացել էր դույլով ջուր հավաքելու, բայց այն դուրս հանեց օձերով լի։ Ի պատիժ նրան, որ կինը խանգարեց հոգիների հանգիստը, այդ օրվա երեկոյան նրանք փոթորիկներով տեղափոխեցին և խորտակեցին ջրվեժի հիմքում գտնվող տունը՝ կնոջ և նրա երեխայի հետ։
Ծանոթագրություններ
Կատեգորիա:Հյուսիսային Ամերիկա Կատեգորիա:ջրվեժներ Կատեգորիա:Կալիֆոռնիա Կատեգորիա:Կալիֆոռնիայի աշխարհագրություն Կատեգորիա:Ազգային պարկեր Կատեգորիա:ԱՄՆ-ի ջրվեժներ Կատեգորիա:Ջրային մարմիններ Կատեգորիա:ԱՄՆ-ի աշխարհագրություն Կատեգորիա:Ջրվեժներ այբբենական կարգով
Ռաֆայել Վարդպարոնով
Ռաֆայել Աքսենտիոսի Վարդպարոնով, օդագնացության ֆիզիոլոգ։ Բժշկական գիտությունների դոկտոր (1983), բժշկական ծառայության գնդապետ։ 1953 թվականից ծառայել է ՌԴ զինված ուժերում։
Կենսագրություն
Վարդպարոնովը ուսումնասիրել է մարդու օրգանիզմի վրա երկարատև արագացման, Կորիոլիսի արագացման ազդեցությունը երկարատև անկշռությունից հետո տիեզերական գերբեռնվածության ներգործությունը։ Մշակել է գերբեռնվածության պայմաններում մարդու ֆունկցիոնալ վիճակի գնահատման նոր եղանակներ, կատարել փորձարարական բարդ հետազոտություններ՝ օդաչուի օրգանիզմի վրա գերբեռնվածության ազդեցության ուսումնասիրման նպատակով և պարզել դրա դերը որպես տեղեկատվական ազդանշանի ։
Լև Սանդախչիև
Լև Ստեփանի Սանդախչիև, խորհրդային կենսաբան։ Կենսաբանական գիտությունների դոկտոր (1975), պրոֆեսոր (1981): Ռուսաստանի գիտությունների ակադեմիայի ակադեմիկոս (1992 թղթակից անդամ՝ 1981) :
Կենսագրություն
Լև Սանդախչիևը ծնվել է 1937 թվականին Դոնի Ռոստովում։ 1959 թվականին ավարտել է Մոսկվայի քիմիատեխնոլոգիական ինստիտուտը։ 1959-1974 թվականներին աշխատել է ԽՍՀՄ ԳԱ Նովոսիբիրսկի օրգանական քիմիայի ինստիտուտում, 1969-1970 թվականներին՝ ավագ գիտաշխատող, 1970-1974 թվականներիին՝ լաբորատորիայի վարիչ, 1974-1975 թվականներին՝ մոլեկուլային կենսաբանության ՀամԳՀԻ մոլեկուլային կենսաբանության բաժնի պետ, 1975-1979 թվականներին՝ փոխտնօրեն, 1979-1986 թվականներին՝ տնօրեն, 1986-1995 թվականներին՝ «Վեկտոր» ԳԱՄ-ի գլխավոր տնօրեն, 1995 թվականից՝ Վիրուսաբանության և կենսատեխնոլոգիայի «Վեկտոր» գիտական կենտրոնի հիմնադիր տնօրեն ։
Աշխատանքները վերաբերում են մոլեկուլային կենսաբանությանը, կենսատեխնոլոգիային, վիրուսաբանությանը։ Միջազգային ճանաչում ունեն մարդկանց համար ախտածին լայն սպեկտրով վիրուսների գենոմների կառուցվածքային-ֆունկցիոնալ հետազոտությունները։ Մշակել է մոլեկուլային կենսաբանության և գենետիկական ճարտարագիտության հետազոտման եղանակներ, որոնք հնարավորություն են տալիս ստանալ բուժկանխարգելիչ և ախտորոշիչ նոր պատրաստուկներ ։ Սանդախչիևը կազմակերպել է ռեկոմբինանտ ինտերֆերոնի առաջին արտադրությունը ՌԴ-ում, ստեղծել լայն անվանակարգով ախտորոշիչ թեստ-համակարգերի թողարկման արտադրության հենակետ, որն ապահովում է Ռուսաստանի պահանջարկի 30 %-ը։ Կազմակերպել է կենտրոնում մշակված հակավիրուսային ռիդոստին պատրաստուկի, հեպատիտ А-ի և կարմրուկի ապաակտիվացրած վակցինաների արտադրություն ։
Ծանոթագրություններ
Կատեգորիա:Հայ կենսաբաններ Կատեգորիա:Կենսաբանական գիտությունների դոկտորներ Կատեգորիա:Ռուս մանրէաբաններ Կատեգորիա:Հայ պրոֆեսորներ Կատեգորիա:Ակադեմիկոսներ Կատեգորիա:ԽՍՀՄ ԳԱ թղթակից անդամներ Կատեգորիա:Ռուսաստանի ԳԱ իսկական անդամներ
Հայկ Սարգսյան (քաղաքական գործիչ)
Հայկ Զարեհի Սարգսյան (առավել հայտնի է «Շիշ բռնող» մականունով      ), «Քաղաքացիական պայմանագիր» կուսակցության անդամ, Հայաստանի Հանրապետության Ազգային Ժողովի 7-րդ գումարման և 8-րդ գումարման պատգամավոր , մասնագիտությամբ հաշվապահ ։
Կենսագրական տեղեկություններ
Հայկ Սարգսյանը ծնվել է 1992 թվականի օգոստոսի 9-ին Հայաստանի Հանրապետության մայրաքաղաք Երևանում։
Մինչև 2012 թվականը սովորել է Հայաստանի պետական տնտեսագիտական համալսարանի ֆինանսական ֆակուլտետի «Հաշվապահական հաշվառում և աուդիտ» բաժինում։
2012-2014 թվականներին ծառայել է Հայաստանի զինված ուժերում։
2014 թվականին ղեկավարել է իր հիմնադրած «1-ին Ավտո» ընկերությանը։ 2018-2019 թվականներին աշխատել է Հայաստանի պետական վերահսկողական ծառայության պետի տեղակալ։
Քաղաքական գործունեություն
2018 թվականի դեկտեմբերի 9-ին «Իմ քայլը» դաշինքի ընտրական ցուցակով թիվ 8 ընտրատարածքից ընտրվել է Ազգային ժողովի պատգամավոր ։
Մամուլի քննադատություն
«Իմ քայլը» դաշինքից ՀՀ Ազգային ժողովի պատգամավոր դառնալուց հետո Հայկ Սարգսյանը հաճախակի հայտնվել է հայաստանյան մամուլի քննադատության կենտրոնում       ։ Նրա մասին հրապարակումներում հաճախ նա ներկայացվում է որպես Նիկոլ Փաշինյանի «ախրանիկ»     կամ «ջրի շիշ բռնող»        ։
Հայկ Սարգսյանը հրավիրած մամուլի ասուլիսի ժամանակ մամուլի կողմից իրեն վերագրվող քննադատական երևույթների վերաբերյալ հայտնել է, որ չի ընդունում այդ մեղադրանքները ։
2021 թվականի հունիսի 4-ին Հայկ Սարգսյանը բռնի կերպով խլել է «Հրապարակ» օրաթերթի լրագրող Անուշ Դաշտենցի աշխատանքային գործիքը` հեռախոսը, ջնջել ֆայլերը և վերադարձրել միայն ժամեր անց ։
Ընտանիք
Հայկ Սարգսյանը ամուսնացած է ։ Եղբայրը՝ Նաիրի Սարգսյանն աշխատում է ՀՀ կառավարությունում որպես վարչապետ Նիկոլ Փաշինյանի օգնական ։ Նրա հայրը՝ Զարեհ Սարգսյանը, 1990-ական թվականներին ղեկավարել է ՀՀ պետական մի շարք բարձր պաշտոններ, մասնավորապես, 1996 թվականից՝ ՀՀ սոցիալական ապահովության նախարարությանն առընթեր կենսաթոշակային վարչության պետ, 1997 թվականից՝ կենսաթոշակային հիմնադրամ ղեկավար, 2000 թվականից՝ ՀՀ պետական գնումների գործակալության տնօրեն։ Վերջինը աշխատանքից հեռացվելուց հետո մեղադրվել է չարաշահումների, պետական միջոցների յուրացման մեջ ։
Վիոլետտա (հեռուստասերիալ)
Վիոլետտա (Violetta) երիտասարդական հեռուստասերիալ Լատինական Ամերիկայի, Եվրոպայի, Աֆրիկայի Disney Channel–ի և Pol-ka Producciones–ի միացյալ աշխատանքը։ «Վիոլետտա»–ի շնորհանդեսը Լատինական Ամերիկայում և Իտալիայում կայացել է 2012 թվականի մայիսի 14–ին։ Ռուսաստանում՝ 2012 թվականի հոկտեմբերի 15–ին։
1-ին եթերաշրջան
Վիոլետտան գործարար Գերման Կաստիլյոյի միակ աղջիկն է։ Հոր մեղքով նա վարում է փակ կյանք, հաճախ տեղափոխվում է և սովորում է տանը՝ դաստիարակչուհու օգնությամբ։ Բայց նրա կյանքը փոխվում է Գերմանը որոշում է վերադառնալ հայրենի քաղաք՝ Բուենոս Այրես։ Այնտեղ Վիլուն հանդիպում է Անժիի հետ, ով երկար ժամանակ թաքցնում է, որ հանդիսանում է Վիոլետտայի մոր քույրը և նրա մորաքույրը։ Անժին իմսնսլով, որ Վիոլետտան Արգենտինայում է որոշում է ավելի մոտենալ նրա հետ և բացահայտել, որ նրա մորաքույրն է, սակայն վախենալով հետևանքներից չի բացում իր գաղտնիքը։ Նա առաջին անգամ սիրահարվում է Տոմաս անունով տղային, գտնում է իրակն ընկերների և թշնամիների՝ մասնավորպես Լյուդմիլային, ու Գերմանից թաքուն ընդունվում է երաժշտական դպրոց։ Լյուդմիլան և Լեոնը միասին են լինում։ Այդ ժամանակ Լյուդմիլան փորձում է բաժանել Վիոլետտային ու Տոմասին, իսկ Լեոնը ցանակնում է վրեժ լուծել Տոմասից՝ Լյուդմիլայի հետ մի քանի անգամ տեսնվելու համար։ Վերջ ի վերջո Լեոնը սիրահարվում է Վիոլետտային և բաժանվում Լյուդմիլայից։ Դրանից հետո Լյոիդմիլան ավելի է չարանում Վիոլետտայի հանդեպ։ Վերջում Անժին պատմւմ է, որ Վիոլետտայի մորաքույրն է և ավելի մոտենում Վիլուի հետ։
2-րդ եթերաշրջան
Տոմասը ընդմիշտ մեկնել է Իսպանիա, իսկ Վիլուն հաշտվել և մնացել է Լեոնի հետ։ Լյուդմիլան շարունակում է խանգարել Վիոլետտային։ Լեոնի մոտ հայտնվում է մի նոր հակառակորդ՝ Դիեգոն։ Վիոլետտան ամեն կերպ հրաժարվում է Դիեգոյի առաջարկներից, սակայն ամեն դեպքում Դիեգոն գտնում է միջոցը Վիոլետտային և Լեոնին բաժանելու։ Լեոնը փորձում է մխիթարություն գտնել Լառայի՝ իր մեխանիկի գրկում։ Դիեգոն այդ ամենն անում է Լյուդմիլայի օգնությամբ՝ Լյուդմիլան պետք է օգներ նրան գտնել իսկական հորը, իսկ ինքը՝ օգներ Լյուդմիլային հեռացնել Վիլուին իր ճանապարհից։ Վիոլետտան ստանում է առաջարկ «Youmix» կազմակերպությունից միայնակ հանդես գալու և ընդունում, որովհետև այդ ժամանակ Գերմանի կազմակերպությունը հայտնվում է սնանկացման եզրին։«Youmix»-ի առաջարկի ընդունումը Վիլետտայի կողմից ավելի է ջղայնացնում Լյուդմիլային և նա ամեն կերպ ցանկանում է զբաղեցնել Վիլուի տեղը։ Բայց վերջում Լեոնը և Վիոլետտան նորից հաշտվում են և միանում։ Իսկ Դիեգոն գտնում է իր իրական հորը։ Իսկ Լյուդմիլան սիրահարվում է Ֆեդերիկոյին՝ Վիոլետտայի ծանոթին, ով նույնպես ընդունվում է «Studio 21» երաժշտական դպրոցը, որտեղ և սովորում եր Վիոլետտան։
3-րդ եթերաշրջան
Եվրոպական երկրներում կազմակերպված համերգարշավի ավարտից հետո Վիոլետտան և նրա ընկերները վերադառնում են Բուենոս Այրես, որպեսզի ավարտեն «Studio 21»–ի վերջին տսրին։ Երազանքներով ու ոգևորությամբ խումբը հանդիպում է նոր փորձությունների, որոնք պետք է հաղթահարեն։ Վիոլետտայի մոտ հանդիպում են իր կյանքի ամենալավ պահերը։ Նա գտնվում է Լեոնի կողքին, հենց այդ ժամանակ էլ Լյուդմիլան փորձում ստանձնել նրա տեղը «Youmix»-ում։
El V-log de Francesca
Կանդելարիա Մոլֆեսեյի վեբ – սերիալը, որը կազմված է 16 էպիզոդներից։ Առաջին թողարկումը համացանցում եղել է 2012 թվականի հունիսի10ին վերջինը՝ 2012 թվականիի հոկտեմբերի 22ին. Իտալիայում վեբ–սերիալը ցույց էր տրվում El videoblog de Francesca անունով, իսկ Բրազիլիայում՝ O V-log de Francesca.
Ludmila Cyberst@r
Վեբ–սերիալ՝ Disney Channel Արգենտինայում դւրս է եկել 2012 թվականի հունիսի 1–ին. Սերիալը կազմված է 8 էպիզոդներից ։. 2012 թվական–ի սեպտեմբերի 17–ին սերիալը տեղադրվեց YouTube–ում, իսկ հետո՝ Disney Channel Պորտուգալիայում.
Աղբյուրներ
Կատեգորիա:Իսպաներեն հեռուստասերիալներ
Վիգելանի քանդակների զբոսայգի
Վիգելանի քանդակների զբոսայգի, զբոսայգի Նորվեգիայի մայրաքաղաք Օսլոյի Ֆրոգներ շրջանում։ Այն հանդիսանում է Ֆրոնգեր զբոսայգու մի հատվածը։
Նորվեգիայի ամենահայտնի զբոսայգին կառուցվել է նորվեգացի քանդակագործ Գուստավ Վիգելանդի կողմից 1907-1942 թվականների ընթացքում։ Բացվել է քանդակագործի մահից մեկ տարի անց։ Զբոսայգին զբաղեցնում է 30 հեկտար տարածք, որտեղ տեղադրված են մարդկային էությունը ներկայացնող 227 քանդակային խմբեր։
Գլխավոր դարպասներ
Գլխավոր դարպասները բաղկացած են 5 գրանիտե և բրոնձաձույլ դարպասներից։ Դարպասները տեղադրվել են 1942 թվականին Նորվեգական բանկի ֆինանսական աջակցությամբ։
Կամուրջ
Այգում կառուցված է նաև 100 մետրանոց կամուրջ, որի շուրջ տեղադրված են 50 քանդակներ։ Կամուրջը ունի 15 մ լայնություն և սկսվում է գլխավոր դարպասների մոտից։
Մանկական այգի
Կամրջի վերջում գտնվում է մանկական այգին, որտեղ տեղադրված են խաղացող երեխաների 8 բրոնձաձույլ քանդակներ։ Այգու կենտրոնում տեղադրված է նորածին երեխայի քանդակ։
Շատրվան
Շատրվանը պատրաստված է բրոնզից և զարդարված 60 առանձին բրոնզաձույլ քանդակներով։ Այն նախատեսված էր տեղադրել Ստորտինգ ի շենքի դիմաց, սակայն հետագայում հայտնվեց այգում։ Այն իրենից ներկայացնում է տարբեր տարիքի մարդկանց և մարդկանց կմախքների արձաններ, որոնք տեղադրված են բրոնզաձույլ ծառի վրա։ Ստեղծագործության իմաստը այն է, որ մահից հետո կա կյանք։ Շատրվանի հատակը պատված է սև և սպիտակ գույնի գրանիտե խճանկարով, որի զբաղեցնում է 1800 մ² մակերես։ Վիգելանդը շատրվանի ստեղծման համար աշխատել է 1906-1943 թվականներին։
«Մոնոլիտ» հարթակ
«Մոնոլիտ» հարթակը իրենից ներկայացնում է աստիճաններով շրջապատված քարե պատվանդան, որը ծառայում է զբոսայգու կենտրոնական հատվածում տեղադրված «Մոնոլիտ» կոթողի հիմք։ Պատվանդան տանող ճանապարհը անցնում է յոթ դարպասների միջով, որոնք պատրաստված են կռած երկաթից։ Դարպասները նախագծվել և ձուլվել են 1933-1937 թվականներին և տեղադրվել 1943 թվականին՝ Վիգելանդի մահից հետո։
«Մոնոլիտ»
Զբոսայգու ամենաբարձր կետում, պատվանդանի վրա է գտնվում է «Մոնոլիտ» (Monolitten) ստեղծագործությունը։ Հսկայական հուշարձանի տեղադրումը սկսվել է 1924 թվականին, երբ Վիգելանդը Ֆրոնգերում գտնվող իր արհեստանոցում ստեղծեց կավե մակետը։ Դիզայներական աշխատանքները տևեցին 10 ամիս։ 1927 թվականին մի քանի հարյուր տոննա կշիռ ունեցող գրանիտե քարը Հալդեն քարի հանքից տեղափոխվեց զբոսայգի։ Քանդակի տեղափոխումը մակետից քարի վրա սկսվեց 1929 թվականին և տևեց 14 տարի։ 1944 թվականի ամանորին տեղի ունեցավ քանդակի բացումը։ Բացմանը մասնակցելու էին եկել 180000 մարդ։ Քանդակագործը ցանկացել է քանդակին տալ այնպիսի իմաստ, որ մարդու մոտ ցանկություն առաջանա հոգևոր աշխարհին ավելի մոտենա։
Կյանքի անիվներ
Զբոսայգում է տեղադրված նաև 1933-1934 թվականներին պատրաստված «Կյանքի անիվ» ստեղծագործությունը։ Այն իրենից ներկայացնում է 4 մեծահասակ մարդկանցից և երեխայից կազմված կոմպոզիցիա։ Մարդկանց քանդակները այնպես է պատրաստված, որ դիտողը տեսնի նրանց անսահման ուրախությունն ու երջանկությունը։
Այլ տվյալներ
Զբոսայգու քանդակների մեծ մասը պատկերում են տարբեր բնավորույթուն ունեցող մարդկանց։ Սակայն երբեմն մարդկանց քանդակներին Վիլգլենդը հաղորդում էր ապստրակտ պատկերներ։ Օրինակ քանդակներից մեկը իրենից ներկայացնում է նորածնի, որը հարձակվում է մեծահասակ մարդկանց վրա։ Այդպիսի քանդակներից ամենահայտնին «Զայրացած փոքրիկը» (Sinnataggen) քանդակն է, որը տեղադրված է զբոսայգու կամրջի վրա։
Արտաքին հղումներ
Կատեգորիա:Նորվեգիայի զբոսայգիներ Կատեգորիա:Օսլո
Վանկական ոտանավոր
Մանկական ոտանավոր (սիլաբիկ) (` վանկ), տաղաչափական հիմնական համակարգերից մեկը, որի ռիթմը գոյանում է տողերի մեջ վանկերի թվի հավասարության շնորհիվ։
Վանկական տաղաչափությունը հատուկ է սլավոնական (չեխերեն, սերբերեն, լեհերեն) և ռոմանական (իտալերեն, ֆրանսերեն) մի շարք լեզուներին, որոնցում բառային շեշտն ունի իր կայուն տեղը, իսկ շեշտված և անշեշտ վանկերի տարբերությունն այնքան էլ մեծ չէ։ Ուստի ռիթմի գլխավոր պայմանը, ի տարբերություն վանկաշեշտական ոտանավորի, վանկերի հավասար քանակն է։
Տաս վանկանի տողը հիմնականում բաժանվում է երկու հավասար (հինգ վանկանի) կիսատողերի։ Շեշտերի տեղը փոփոխական է։
Վանկական բանաստեղծության հետ հավասար հայ պոեզիայում կիրառվում են վանկաշեշտական, համաշեշտ և ազատ ոտանավորի ձևերը։
Աղբյուրներ
Կատեգորիա:Տաղաչափական համակարգեր
Ուլիկ-Ելգա
Ուլիկ-Ելգա (Улик-Елга, Үлекйылға), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
(8236) Գեյնսբորո
(8236) Գեյնսբորո (Gainsborough), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,756082 ա. մ., առավելագույնը մոտենում է 2,1455 ա. մ. հեռավորության վրա և հեռանում 3,3667 ա. մ. ։ Արեգակի շուրջ մեկ ամբողջական պտույտ է կատարում 1671,23 երկրային օրվա ընթացքում, իր ուղեծրով շարժվելով միջինում 0,21541 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,89° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբդուլլահ իբն Աբդուլ-Ազիզ ալ-Սաուդ
Աբդուլլահ իբն Աբդուլ-Ազիզ ալ-Սաուդ (عبدالله بن عبدالعزيز آل سعود, ), Սաուդյան Արաբիայի թագավոր և Երկու սրբազան մզկիթների պահապան 2005-ից մինչև իր մահը` 2015 թվականը ։ Նա ժառանգել է գահը 2005 թվականի օգոստոսի 1-ին իր խորթ եղբայր Ֆահդ թագավորից.
Աբդուլահը Ֆահդի նման եղել է Սաուդյան Արաբիայի հիմնադիր Իբն Սաուդի բազմաթիվ երեխաներից մեկը։ Աբդուլահը իր հասուն տարիքի մեծ մասը զբաղեցրել է բազմաթիվ քաղաքական պաշտոններ։ 1961 թվականին նա եղել է Մեքքայի քաղաքապետը ։ Հաջորդ տարի նա նշանակվել է Սաուդյան Արաբիայի ազգային գվարդիայի հրամանատար և շարունակել է զբաղեցնել պաշտոնը, երբ նա դարձել է թագավոր։ Նա նաև եղել է պաշտպանության նախարարի տեղակալը և դարձել է թագաժառանգ արքայազն, երբ Ֆահդը տիրացել է գահին 1982 թվականին։ Երբ թագավոր Ֆահդը սրտի կաթված է ստանում, Աբդուլահը դե ֆակտո դառնում է երկրի ղեկավարը, մինչև պաշտոնապես թագադրվում է մեկ տասնամյակ հետո։
Կենսագրություն
Աբդուլլահ Բին Աբդուլ Ազիզ Ալ Սաուդը ծնվել է 1924 թ. օգոստոսի 1-ին Սաուդյան Արաբիայի մայրաքաղաք Էր-Ռիադում՝ արքայի ընտանիքում։ Այժմ Աբդուլլահ Բին Աբդուլ Ազիզ Ալ Սաուդը 90 տարեկան է, ունի 35 երեխա (15 տղա) (20 աղջիկ)։
Ընտանիք
Նրա ամենափոքր երեխան ծնվել է 2003 թվականին, երբ նա 79 տարեկան էր։ Նրա երկրորդ որդին՝ արքայազն Մութայբը, Ազգային գվարդիայի հրամանատարն է։ Մյուս որդին՝ արքայազն Միշաալը, 2013 թվականից Մեքքայի մարզպետն է։ Մյուս արքայազն Խալեդ Ալ Ֆաիսալը Կրթության և գիտության նախարարն է՝ մինչ այդ, 2009 թ. նա ծառայել է որպես Նաջրան նահանգի կառավարիչ։ Նրա որդին՝ արքայազն Աբդուլ ազիզը, արտաքին գործերի նախարարի տեղակալն է։ Նրա դուստրը՝ արքայադուստր Ալիան, սոցիալական սպասարկման ծրագրերի նախագահն է։
Քննադատություն
2008 թ. փետրվար ամսին՝ Ամերիկյան Վաշինգտոն Փոստը Հրապարակեց աշխարհի ամենադաժան բռնապետեր վերնագրով հոդվածը՝ որտեղ Աբդուլլահ Բին Աբդուլ Ազիզ Ալ Սաուդը գտնվում էր 4-րդ տեղում՝ զիջելով միայն Հյուսիսային Կորեայի նախագահ՝ Կիմ Չեն Իրին, Սուդանի նախագահ՝ Օմար Ալ Բաշիրին, Մյանմարի գեներալ՝ Տան Շվեյին։
Ծանոթագրություններ
Կատեգորիա:Սաուդյան Արաբիայի թագավորներ Կատեգորիա:1924 ծնունդներ Կատեգորիա:2015 մահեր Կատեգորիա:Թոքաբորբից մահացածներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Երկու սուրբ մզկիթների պահապան Կատեգորիա:Արաբ քաղաքական գործիչներ Կատեգորիա:Վիկտորիանական թագավորական շղթայի ասպետներ Կատեգորիա:Բաղնիքի շքանշանի Մեծ Խաչի ասպետներ
Սամվել Քոչարյանց
Սամվել Գրիգորի Քոչարյանց, հայ կոնստրուկտոր, խորհրդային շրջանի ինժեներ–էլեկտրիկ, ատոմագետ ։ Տեխնիկական գիտությունների դոկտոր (1958), պրոֆեսոր (1962): Սոցիալիստական աշխատանքի կրկնակի հերոս (1962, 1984)։ ՌԽՖՍՀ գիտության և տեխնիկայի վաստակավոր գործիչ (1962): Ռազմավարական ատոմային և միջուկային զենքի գլխավոր կոնստրուկտոր։ Գեներալ-լեյտենանտ։ ԽՄԿԿ անդամ (1942):
Կենսագրություն
Ծնվել է 1909 թվականին Նոր Բայազետում (այժմ՝ Գավառ)։ Սովորել է Երևանի պետական համալսարանում։ 1930 թվականին մատնագրի հիման վրա հեռացվել է համալսարանից, մեկնել Մոսկվա։ Աշխատել է աշխատանքի ժողկոմատում, այնուհետև Ֆրունզեի №1 գործարանում՝ որպես տնտեսագետ։ 1933-1937 թվականներին սովորել է Մոսկվայի էներգետիկայի ինստիտուտում, ստացել ինժեներ-էլեկտրիկի որակավորում, շարունակել ուսումը որպես ասպիրանտ, 1941 թվականին պաշտպանել թեկնածուական ատենախոսություն, դոցենտի կոչումով դասախոսություններ կարդացել էներգետիկայի ինստիտուտում։ 1947 թվականի սեպտեմբերից աշխատանքի է անցել Արզամաս-16 (ներկայումս՝ Սարով) քաղաքի ОКБ-11 կոնստրուկտորական բյուրոյում՝ որպես բաժնի վարիչ։ 1949-1956 թվականներին մասնակցել է միջուկային փորձարկումներին՝ Սեմիպալատինսկի զինվորական փորձադաշտում, 1949-1953 թվականներին՝ բալիստիկ հրթիռների փորձարկումներին՝ Ղրիմում՝ Բագերովոյի զինվորական փորձադաշտում։ Մասնակցել է ԽՍՀՄ առաջին ջրածնային ռումբի ստեղծման աշխատանքներին։ 1958 թվականի նոյեմբերին ստացել է տեխնիկական գիտություններրի դոկտորի գիտական աստիճան։ 1959–1990 թվականներին պաշտոնավարել է որպես փորձարարական ֆիզիկայի համամիութենական գիտահետազոտական ինստիտուտի գլխավոր կոնստրուկտոր, մշակել ստրատեգիական հրթիռներ, բալիստիկ հրթիռներ, միջուկային մարտագլխիկներ  ։ 1962 թվականին Սամվել Քոչարյանցին շնորհվել է պրոֆեսորի կոչում։ 1966 -1973 թվականներին նա աշխատել է որպես վերոնշյալ ինստիտուտի Գորկու մասնաճյուղի գիտական ղեկավար։ 1982 թվականին նրան շնորհվել է Սարով քաղաքի պատվավոր քաղաքացու կոչում։
Գիտական աշխատությունները վերաբերում են հատուկ ռազմական տեխնիկայի բնագավառին։ Մասնակցել է Մոսկվայի հակահրթիռային պաշտպանության համակարգի ստեղծման, ԽՍՀՄ-ում ատոմային և ջրածնային զենքի ստեղծման ու փորձարկման աշխատանքներին։
Արտաքին հղումներ
Կատեգորիա:Հայ կոնստրուկտորներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԽՄԿԿ անդամներ Կատեգորիա:Սոցիալիստական աշխատանքի հերոսներ Կատեգորիա:Անձինք նամականիշերի վրա Կատեգորիա:Խորհրդահայեր Կատեգորիա:ԵՊՀ շրջանավարտներ
Ուլիտկինո (գյուղ, Շչոլկովսկի շրջան)
Ուլիտկինո (Улиткино), գյուղ Ռուսաստանի Մոսկվայի մարզի Շչոլկովսկի շրջանի կազմում։
Բնակչությունը վերջին գրանցված տվյալներով կազմում էր 256 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Շչոլկովսկի շրջանի բնակավայրեր
King’s Dead
«King’s Dead», ամերիկացի ռեփերներ Jay Rock-ի, Քենդրիկ Լամարի, Ֆյուչերի և անգլիացի երգիչ Ջեյմս Բլեյքի սինգլը Marvel Studios-ի «Սև հովազ» սուպերհերոսական ֆիլմի և Jay Rock-ի «Redemption» երրորդ ստուդիական ալբոմի սաունդթրեքից։
Երգը թողարկվել է Top Dawg Entertainment, Aftermath Entertainment և Interscope Records լեյբլներում 2018 թվականի հունվարի 11-ին ։ Երգը դարձել է Jay Rock-ի առաջին սինգլը Billboard Hot 100 հիթ-շքերթում ։ Անդերսոն Պակի «Bubblin» երգի հետ միասին «King’s Dead» երգը արժանացել է «Գրեմմի» մրցանակի լավագույն ռեփ-կատարման համար և առաջադրվել է մրցանակի լավագույն ռեփ-երգի համար «Գրեմմիի» 61-րդ մրցանակաբաշխության ժամանակ։
Արձագանքներ
Pitchfork-ից Բրիյանա Յանգերը դրական կարծիք է հայտնել երգի մասին՝ այն անվանելով «ուրախ» ։
Երաժշտական տեսահոլովակ
Երաժշտական տեսահոլովակը թողարվել է Jay Rock-ի YouTube-ալիքում 2018 թվականի փետրվարի 15-ին։ Ռեժիսորներն են Dave Free-ն և Ջեք Բեգերտը ։
Արտաքին հղումներ
Կատեգորիա:Future երգեր Կատեգորիա:Քենդրիկ Լամարի երգեր
Ծայրամասային նյարդային համակարգ
Ծայրամասային նյարդային համակարգ, նյարդային համակարգի պայմանականորեն բաժանված մաս, որը գտնվում է գլխուղեղի և ողնուղեղի (ԿՆՀ) սահմաններից դուրս ։ Այն ձևավորվում է գանգուղեղային և ողնուղեղային նյարդերից, ինչպես նաև վեգետատիվ նյարդային համակարգի նյարդերից և նյարդային հյուսակներից՝ կապ հաստատելով կենտրոնական նյարդային համակարգի և օրգանների ու հյուսվածքների միջև։ Ի տարբերույուն ԿՆՀ-ի, ծայրամասային նյարդայի համակարգը պաշտպանված չէ ոսկրային կմախքով, ինչն էլ բարձրացնում է մեխանիկական վնասվածքների հավանականությունը։ Բացի այդ, այն մեկուսացված չէ արյուն-ուղեղային պատնեշով (ԱՈւՊ կամ ՀԷՊ՝ հեմատոէնցեֆալիկ պատնեշ), ուստի և ավելի հասանելի է տոքսինների համար։ Ծայրամասային նյարդային համակարգն իր հեդին ստորաբաժանվում է սոմատիկ (մարմնական) և վեգետատիվ նյարդային համակարգի։ Մի շարք գիտնականներ առանձնացնում են նաև զգայական նյարդային համակարգը, որպես ԾՆՀ-ի առանձին ենթամիավոր։
Դասակարգում
Ընդհանրապես ծայրամասային նյարդային համակարգում տարբերում են երկու ֆունկցիոնալ բաժիններ՝ զգայական կամ աֆերենտ և շարժիչ կամ էֆերենտ ուղիներ։ Աֆերենտ ուղղու առաջին նեյրոնները միջողնային հանգույցների կամ ուղղեաբնի տարբեր հատվածներում տեղակայված կորիզների (մենավոր ուղղու կորիզ - nucleus tractus solitarius և այլն) երկբևեռ նեյրոններ են, որոնք էլ օրգանզմի տարբեր մասերում տեղակայված ընդհանուր ընկալիչներից և հատուկ զգայարաններից ընկալված արտաքին և ներքին միջավայրի տարաբնույթ ազդակները հաղորդում են դեպի ԿՆՀ, և կամ ձևավորում ռեֆլեկտոր աղեղի առաջին, զգացող մասը։ Էֆերենտ ուղղու վերջին նեյրոնները տեղակայված են ողնուղեղի առաջային եղջյուրների կորիզներում և ուղեղաբնի շարժիչ կորիզներում (երկվորյակ կորիզ - nucleus ambiguus) և ԿՆՀ-ից եկած գրգիռները հաղորդում են ներքին օրգանների հարթ և կմախքային միջաձիգ զոլավոր մկաններին, ինչպես նաև ձևավորում ռեֆլեկտոր աղեղի վերջնական բաժինը։
Գործառույթային (ֆունկցիոնալ) և ձևաբանական (մորֆոլոգիական) դասակարգում
Մորֆոֆունկցիոնալ և կառուցվածքային տեսանկյունից ԾՆՀ-ն բաժանվում է Սոմատիկ և Վեգետատիվ նյարդային համակարգերի։ Վերջինս երբեմն անվանում են նաև ընդերային, իսկ ավելի հաճախ Ինքանավար նյարդային համակարգ։ Սոմատիկ նյարդային համակարգը նյարդավորում է գլխավորապես կմախքային մկանները, նեյրո-նեյրոնալ սինապսները գտնվում են ԿՆՀ սահմաններում, նյարդային վերջույթները միելինապատ են, հիմնական նյարդագրգռափոխանցիչը (նեյրոմեդիատոր)՝ ացետիլխոլինը։ Հսկվելով գիտակցության կողմից՝ այն կարգավորում է մի շարք ֆունկցիաներ, ինչպիսիք են կեցվածքի պահպանումը, շարժողական ֆունկցիաները, շնչառական շարժումները և այլն։ Ինքնավար նյարդային համակարգը գործում է առավելապես ավտոնոմ կերպով։ Վերջինս իհարկե հարաբերական է, քանզի ԿՆՀ-ն և բարձրագույն նյարդային կենտրոններն ունեն իրենց կարգավորող ազդեցություն ՎՆՀ-ի վրա, այդուհանդերձ վերջինիս ակտիվությունն անմիջապես չի կառավարվում գիտակցության կողմից։ Վեգետատիվ նյարդային համակարգի գործունեությունն ուղղված է պահպանելու օրգանիզմի հոմեոստազը, իսկ վերջինիս շեղման դեպքում պահպաել օրգանիզմի նորմալ կենագործունեությունը և կայունությունը նոր պայմաններում, ապահովել հարմարողականությունը և, ի վերջո, վերադարձնել շեղված հոմեոստազը։ ՎՆՀ էֆերենտ ուղին, ի տարբերություն սոմատիկի, ունի ԿՆՀ սահմաներից դուրս տեղակայված սինապսներ, այսպիսով ձևավորելով ծայրամասային վեգետատիվ հանգույցները և նյարդային հյուսակները։ Նախահանգույցային նյարդաթելերը միելինապատ են, իսկ հետհանգույցային նյարդաթելերը միելինազուրկ և նյարդավորում են առավելապես ներքին օրգանները, որտեղից էլ ծագում է վերոնշյալ Ընդերային նյարդային համակարգ անվանումը։ ՎՆՀ հիմնական գրգռափոխանցիչներն են Նորադրենալինը, որոշակիորեն նաև Ադրենալինը, ինչպես նաև ացետիլխոլինը, իսկ որոշ դեպքերում նաև սերոտոնինը, հիստամինը և այլն։
Վեգետատիվ նյարդային համակարգն իր հերթին ստորաբաժանվում է Սիմպաթիկ կամ Ադրեներգիկ, պարասիմպաթիկ կամ Խոլիներգիկ և Մետասիմպաթիկ կամ Աղիքային (Էնտերալ) բաժինների։ Սիմպաթիկ նյարդային համակարգն ակտիվանում է առավելապես սթրեսային և էմոցիոնալ երանգավորման իրավիճակներում՝ պայմանավորելով հարմարողական ռեակցիաների դրսևորումը կոչված ապահովելու օրգանիզմի կայունություն ու կենսագործունեությունը նոր պայմաններում։ Այսպես, սթրեսի ժամանակ ակտիվացած Սիմպաթո-Ադրենալային և Հիպոթալամո-Հիպոֆիզար-Մակերիկամային առանցնքերի ազդեցությամբ մեծանում է արյան մեջ մակերիկամային ադրենալինի և այլ սթրես հորմոնների (ադենոկորտիկոտրոպ հորմոն՝ ԱԿՏՀ, գլյուկոկորտիկոիդներ, գլյուկագոն և այլն) կոնցենտրացիան և բերում բազմապիսի ֆիզիոլոգիական փոփոխությունների, ինչպիսիք են անոթազարկի (պուլսի) հաճախացումը, զարկերակային ճնշման բարձրացումը, թոքերի օդահարության (վինտիլյացիաի) մեծացումը, անոթների կծկումը (անոթասպազմ) և շրջանառող արյան վերաբաշխումը։ Պարասիմպաթիկ նյարդային համակարգը, ընդհակառակը, ակտիվանում է օրգանիզմի հանգստի պայմաններում ՝ մակածելով ֆիզիոլոգիական պրոցեսներ, ինչպիսիք են բբի նեղացումը, արյունատար անոթների լայնացումը (վազոդիլատացիա), անոթազարկի և սրտի կծկման հաճախականության նվազումը, ինչպես նաև աղեստամոքսային (մարսողական) և միզասեռական համակարգերի գործունեության խթանումը։ Ըստ էության յուրաքանչյուր օրգան ստանում է միաժամանակ և սիմպաթիկ և պարասիմպաթիկ նյարդավորում, որոնք էլ հիմնականում դրսևորում են հակոտնյա (անտագոնիստական) ազդեցություն։ Որպես բացառություն կարելի է նշել թքագեղձերը, որոնք երկու համակարգերի ազդեցությամբ էլ դրսևորում են թքարտադրության ակտիվացում։ Սակայն պարասիմպաթիկ դրդման դեպքում դրսևորվում է առավելապես սպիտակուցներով հարուստ, իսկ սիմպաթիկի դեպքում՝ ավելի ջրիկ թքի արտադրություն։ Բացի այդ որոշ օրգաններ ստանում են գերազանցապես այս կամ այն համակարգի նյարդային վերջույթներ։ Այսպես, արյունատար անոթների մեծամասնությունը, փայծաղը, քրտնագեղձերը և մազապարկերը նյարդավորվում են բացառապես Սիմպաթիկ, իսկ թարթչային մկանը, ստամոքսի գեղձային համակարգը, ենթաստամոքսագեղձը գերազանցապես պարասիմպաթիկ նյարդային համակարգերով։ Աղիքային նյարդային համակարգը ներկայացած է մարսողական օրգանների ներպատային Աուէրբախյան և Մեյսներյան հյուսակների նախահանգուցային և հետհանգուցային նյարդաթելերից և կոխված է կարգավորելու մարսողության բոլոր գործառույթները, սկսած կերակրափողից ընդհուպ մինչև ուղիղ աղիք։
Ծանոթագրություններ
Կատեգորիա:Ծայրամասային նյարդային համակարգ
Ֆրանկավիլլա դ'Էտե
Ֆրանկավիլլա դ'Էտե (Francavilla d'Ete), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 981 մարդ (2008), բնակչության խտությունը՝ 94 մարդ/կմ²։ Տարածքը կազմում է 10 կմ²։ Փոստային ինդեքս՝ 63020։ Հեռախոսային կոդ՝ 0734։
Կոմունայի հովանավորն է սուրբ Ռոխը Մոնպելեից։
Արտաքին հղումներ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Օմյուր (ամառանոց)
«Օմյուր» ամառանոց (Дача «Омюр»), կեղծգոթական ոճի երկհարկանի տուն Ղրիմի Յալթա քաղաքի կենտրոնում։ Հասցեն` Կիրովի փողոց, 32ա։
Պատմություն
«Օմյուր» գեղեցիկ երկհարկանի ամառանոցը 1888 թվականին կառուցվել է գորշ քարից (տեղական կրաքար)։ Հեղինակն է սիրող ճարտարապետ Կոնստանտին Ռոմանովիչ Օվսյանին։ Այն անվանվել է արևելյան ոճով` «Օմյուր», որը թուրքերենից թարգմաաբար նշանակում է «կյանք» ։ Տանը կից կային մեծ հողամաս, այգի և լողավազան ։
Անտոն Պավլովիչ Չեխովը Իլովայսկիների ընտանիքի հետ ծանոթացել է 1892 թվականին։ Իսկ 1898 թվականի հոկտեմբերին նա բնակություն է հաստատել Յալթայի նրանց ամառանոցի երկու անկյունային սենյակներում և այստեղ ապրել է մինչև 1899 թվականի ապրիլ ։
Հենց այդ տանն է Մաքսիմիլիան Վոլոշինը հյուրընկալվել Չեխովին։ Այստեղ Անտոն Պավլովիչը հանդիպել է երիտասարդ Մաքսիմ Գորկու հետ և նրա հետ ընկերացել ։
1901 թվականի վերջում «Օմյուրում» մեկ շաբաթ ապրել է Լև Տոլստոյը, այստեղից է նա հեռախոսով զանգահարել Չեխովին Աուտկա, որտեղ գրողը կառուցել էր իր տունը ։
20-րդ դարի 20-ական թվականներին տունն ազգայնացվել է և վերածվել խիտ բնակեցված բնակելի տան։ 1954 թվականի հուլիսին Չեխովի մահվան 50-ամյակի առթիվ տան ճակատին փակցվել է հուշատախտակ ։ Տունը ստացել է պատմամշակութային հուշարձանի կարգավիճակ ։
Չեխովի տուն-թանգարանի աշխատակազմի նախաձեռնությամբ Յալթայի քաղաքային իշխանությունները առաջին հարկի մի քանի սենյակները փոխանցել են թանգարանին` ցուցադրություն ստեղծելու նպատակով։ Այստեղ ձևավորվել է «Ա. Պ. Չեխովի ղրիմյան հանդիպումներ» ժամանակավոր ցուցահանդեսը, 2010 թվականի փետրվարի սկզբին բացվել է «Չեխովը և Ուկրաինան» մշտական ​​ցուցադրությունը ։
Ծանոթագրություններ
Կատեգորիա:Յալթայի շենքեր և կառույցներ Կատեգորիա:1888 հիմնադրումներ
Մելիորատիվնոե
Մելիորատիվնոե (Меліоративне), քաղաքատիպ ավան Ուկրաինայի Դնեպրոպետրովսկի մարզի Նովոմոսկովսկի շրջանում։ Հիմնադրվել է 1969 թվականին։ Այն Մելիորացիոն գյուղխորհրդի վարչական կենտրոնն է, որը չի ներառում այլ բնակավայրեր։
2001 թվականի տվյալներով Մելիորատիվնոե քաղաքատիպ ավանում բնակվել է 4 519 մարդ։
Աշխարհագրական դիրք
Քաղաքային տիպի Մելիորատիվնի բնակավայրը գտնվում է Սամարա գետի ձախ ափին, հարում է Զնամենովկա գյուղին ։ Շրջակայքը ճահճոտ տափաստանային տարածք է, որը բաղկացած է եղեգնյա և սֆագնում ճահիճներից, ինչպես նաև բազմաթիվ աղակալած ջրային մարգագետիններից։ Գյուղով անցնում են M-18 (E 105), M-04 (E 50) մայրուղիները և երկաթուղին, Օրլովշչինա կայարանը։ Բնակավայրը բազմահարկ շինության տեսք ունի՝ բարեկարգ ենթակառուցվածքով։
Պատմություն
Մելիորատիվնի բնակավայրը առաջացել է 1969 թվականին՝ կապված Դնեպր-Դոնբաս ջրանցքի կառուցման հետ։ Քաղաքատիպ ավանի կարգավիճակ է ստացել 1975 թվականին։
Բնակչություն
1989 թվականի հունվարին բնակչությունը կազմել է 5158 մարդ ., 2013 թվականի հունվարի 1-ի տվյալներով՝ 4284 մարդ ։
(8237) Կոնստեբլ
(8237) Կոնստեբլ (Constable), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,239253 ա. մ., առավելագույնը մոտենում է 2 ա. մ. հեռավորության վրա և հեռանում 2,4785 ա. մ. ։ Արեգակի շուրջ մեկ ամբողջական պտույտ է կատարում 1223,92 երկրային օրվա ընթացքում, իր ուղեծրով շարժվելով միջինում 0,294137 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (255601-255700)
Աստերոիդների ցանկ (255501-255600) * Աստերոիդների ցանկ * Աստերոիդների ցանկ (255701-255800)
Սպիտակ ճակատով շնիկը (պատմվածք)
«Սպիտակ ճակատով շնիկը» (Белолобый), Անտոն Պավլովիչ Չեխովի պատմվածքը` գրված 1895 թվականին։ Առաջին անգամ հրապարակվել է «Մանկական ընթերցանություն» ժողովածուում 1895 թվականին № 11 համարում։
Պատմություն
Գայլի մասին սյուժեի մտահղացումը, որը բռնել էր տիրոջ շան ձագին ոչխարի փոխարեն, Չեխովի մոտ ծագել է պատմվածքի հրապարակումից մոտավորապես մեկ տարի առաջ։ «Երեք տարի» վիպակին վերաբերող աշխատանքների մասին կատարված նշումներում 1894 թվականից կա այսպիսի գրառում. «Գայլը` նյարդայնացած, հոգատար, զավակասեր, սպիտակ ճակատով շնիկին քարշ տվեց ձմեռանոց` նրան գառնուկի տեղ դնելով։ Նա մինչ այդ  գիտեր, որ այնտեղ երկու տարեկան ոչխար կար իր գառնուկի հետ։ Երբ քարշ էր տալիս սպիտակաճակատին, հանկարծ ինչ-որ մեկը սուլեց, նա վախից բերանից բաց թողեց  շանը, իսկ  սա ընկավ նրա ետևից։ Տեղ հասնելով` նա սկսեց գայլի ձագերի հետ կաթ ուտել։ Մինչև հաջորդ ձմեռ նա քիչ էր փոխվել, միայն նիհարել էր, և ոտքերն էին երկարել, ճակատի սպիտակ նշանն էլ կատարյալ  եռանկյան տեսք էր ստացել, իսկ  գայլը վատառողջ էր»։
Գրողի եղբայրը՝ Ալ. Պ. Չեխովը, գրում էր. «Եղբորս բակում (Մելիխովում) ապրում էին երեք սև բակային շներ <...> և նրանց հետ միջին հասակի  սպիտակ ճակատով շնիկը։  Վերջինիս եղբայրն անմահացրել է իր «Սպիտակ ճակատով շնիկը» կարճ պատմվածքում ։
1894 թվականի աշնանը Չեխովը բողոքում էր «Մանկական ընթերցանություն» ամսագրի խմբագիր  Դ. Ի. Տիխոմիրովին, որ հատուկ երեխաների համար գրելը դժվար է։ Սակայն Տիխոմիրովը հույս ուներ, որ Չեխովն իր ամսագրին կուղարկի տարեկան երկու-երեք պատմվածք։
Հրապարակումներ
Պատմվածքը տպագրվել է 1899 թվականին «Ռուս գրողների կյանքի և բնության մասին պատմվածքների ժողովածուում, որը երեխաների համար  հավաքագրել է Մ. Վասիլևը»։ Առանց Չեխովի համաձայնության 1899 թվականին Կլյուկինը պատմվածքը հրապարակել է առանձին բրոշյուրով «Բարի հոգիներ» շարքում, № 36: Պատմվածքը ընդգրկվել է Ադոլֆ Մարքսի կողմից հրապարակված Ա. Պ. Չեխովի ստեղծագործությունների ժողովածուի մեջ։
Չեխովի կենդանության օրոք պատմվածքը թարգմանվել է գերմաներեն։
Սյուժե
Մի մարտյան գիշեր սոված գայլը որսի էր գնացել իր որջից չորս վերստ հեռավորության վրա գտնվող ձմեռանոցի կողմը։ Գայլի որջում երեք հատ սոված գայլուկներ կային, նրանց մայրը հղի էր և բավարարվում էր մանր ավարով։ Կենդանիների գոմը, որտեղ երկու ոչխար կար, պահպանվում էր տարեց պահակ Իգնատի կողմից։ Գայլը գոմ էր մտել, որտեղից շան հաչոց էր լսվել։ Գայլը բռնել էր գառնուկին և հեռու փախել, մինչև շան հաչոցը կտրվի։ Այդքանից հետո միայն նա ուշադրություն էր դարձրել, որ իր ատամների արանքում շան ձագ էր։ Շների նկատմամբ զզվանքի պատճառով նա շան ձագին չկերավ, այլ դեն նետելով վազեց դեպի որջը։ Շան ձագը վազեց նրա ետևից որջում գգվելով գայլի ձագերին, նա սկսեց խաղալ նրանց հետ։ Մի անգամ գայլը որոշեց ուտել շան ձագին, բայց նա լիզեց նրա դունչը և գայլը նորից մտքափոխվեց։ Որոշ ժամանակ անց գայլը կրկին որսի գնաց, նրա ետևից էլ շան ձագը, որի հաչոցի հետևանքով գայլը դատարկաձեռն վերադարձավ։ Իգնատը որոշեց, որ տանիքի անցքը բացվել էր սպիտակ ճակատով շան կողմից, որին մարդիկ այդպես էին կոչում։
Ադապտացիա
2010 թվականին ռեժիսոր Սերգեյ Սերյոգինի կողմից նկարահանվել է «Սպիտակաճակատը»  ռուսական մուլտֆիլմը «Ա. Պ. Չեխովի պատմվածքներ» շարքից։ 2011 թվականին ֆիլմը ստացել է  «Ոսկե արծիվ» մրցանակը, որպես 2010 թվականի լավագույն անիմացիոն ֆիլմ ։
Արտաքին հղումներ
Կատեգորիա:Անտոն Չեխովի ստեղծագործություններ Կատեգորիա:1895 պատմվածքներ
Ուլկան
Ուլկան (Улькан), քաղաքատիպ ավան Ռուսաստանի Իրկուտսկի մարզի Կազաչինսկո-Լենսկի շրջանի կազմում։
Բնակչությունը 2011 թվականին գրանցված տվյալներով կազմում էր 5412 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Իրկուտսկի մարզի Կազաչինսկո-Լենսկի շրջանի բնակավայրեր
Եզակի թիվ
Եզակի թիվ, գոյականի թիվն է, որը ցույց է տալիս մեկ առարկա, օրինակ՝ ծով, աստղ, երազ։
Գոյականի թիվ
Գոյականի թիվը ցույց է տալիս առարկաների քանակ։ Գոյականներն ունեն երկու թիվ՝ եզակի և հոգնակի։ Եզակին ցույց է տալիս մեկ առարկա, օրինակ՝ գիրք, աթոռ, գրիչ, գետ։
Անեզական գոյականներ
Կան գոյականներ, որոնք չունեն եզակի թիվ․ դրանք միշտ հանդես են գալիս հոգնակի թվով։ Օրինակ՝ Ալպեր, Հիմալայներ, Ֆիլիպիններ, Վարդանանք։
Անեզական են նաև բույսերի, կենդանիների, քիմիական նյութերի դասերն ու կարգերը ցույց տվող գոյականները։ Օրինակ՝ կակտուսազգիներ, սագազգիներ, հոդվածոտանիներ։
Անհոգնական գոյականներ
Կան գոյականներ, որոնք չունեն հոգնակի թիվ և հանդես են գալիս եզակի թվով։ Օրինակ՝ գինի, սեր, քամի, ուսանողություն, ոսկեղեն։ Անհոգնական հասարակ գոյականները կարող են գործածվել հոգնակի թվով, եթե՝
Բելառուսա-ադրբեջանական հարաբերություններ
Բելառուսա-ադրբեջանական հարաբերություններ (Азербайджана-беларускіх адносін, Azərbaycan-Belarus münasibətləri), դիվանագիտական հարաբերություններն Ադրբեջանի և Բելառուսի Հանրապետությունների միջև ։
Եզակի թիվ
Անհոգնական գոյականներ
Ամսանունները ևս անհոգնական գոյականներ են ։
Բելառուսա-ադրբեջանական հարաբերություններ
Երկու երկրների միջև դիվանագիտական հարաբերությունները գտնվում են բարձր մակարդակի վրա։ Բելառուսի նախագահ Ալեքսանդր Լուկաշենկոն Ադրբեջանը համարում է իր ղեկավարած երկրի գլխավոր դաշնակիցներից մեկը։
Եզակի թիվ
Արտաքին հղումներ
Կատեգորիա:Ձևաբանություն Կատեգորիա:Գոյական Կատեգորիա:Խոսքի մասեր
Բելառուսա-ադրբեջանական հարաբերություններ
Երկու երկրներն էլ Եվրոպայի անվտանգության և համագործակցության կազմակերպության և Միավորված ազգերի կազմակերպության լիիրավ անդամներ են։ Ադրբեջանը Եվրոպայի Խորհրդի անդամ է, իսկ Բելառուսը՝ թեկնածու։ Երկու պետություններն էլ հարում են Չմիացած երկրների շարժմանը։ Ներկայումս Բելառուսի Հանրապետության տարածքում բնակվում են ավելի քան 6 հազար ադրբեջանցիներ։
Ծանոթագրություններ
Կատեգորիա:Ադրբեջանի երկկողմ հարաբերություններ
Anyone (երգ)
Պատմություն
Բիբերը 2020 թվականի ապրիլի 10-ին Instagram-ում ուղիղ հեռարձակման ժամանակ հայտնել է, որ ինքը ձայնագրել է նոր երգ «Anyone» անվանումով  ։ 2020 թվականի դեկտեմբերի 30-ին Բիբերը Twitter-ում հայտարարել է, որ երգը կթողարկվի 2021 թվականի հունվարի 1-ին ։ Հաջորդ օրը նա ցույց է տվել երգի ուղեկցող երաժշտական տեսահոլովակի շապիկն ու 15 վայրկյանանոց թրեյլերը  ։
Բիբերն իր առաջին լիարժեք համերգն է տվել 2017 թվականից ի վեր, որը ներառում էր «Anyone» երգի դեբյուտային ելույթը» ։ Խոսելով երգի մասին՝ Բիբերն ասել է. «Anyone»-ն այնպիսի յուրահատուկ երգ է, հուսադրող օրհներգ։ Նա տոն է տալիս ավելի վառ Ամանորին, որը լի է հույսերով և հնարավորություններով» ։
Երաժշտություն
«Anyone» փոփ-թրեք է 1980-ականնների և 1990-ականների ոճով թրթռացող ռիթմիկ պուլսով ։ Երգը տևում է երեք րոպե և տասը վայրկյան ։
Կոմերցիոն հաջողություն
ԱՄՆ-ում երգը Billboard Hot 100-ի հիթ-շքերթում նորամուտը կատարել է վեցերորդ հորիզոնականում 2021 թվականի հունվարին՝ դառնալով Բիբերի համար 22-րդ աշխատանքը լավագույն տասնյակում (այն առաջին անգամ հայտնվել է 2010 թվականին), իսկ ինքը՝ երգիչը, ընդգրկվել է այդ նվաճումն ունեցող 18 երաժիշտների թվում ։
Երաժշտական տեսահոլովակ
Երաժշտական տեսահոլովակի պրեմիերան տեղի է ունեցել 2021 թվականի հունվարի 1-ին YouTube ալիքում ։ Այն բեմադրել է երաժշտական տեսահոլովակի ամերիկացի ռեժիսոր և կինոռեժիսոր Collin Tilley-ն, իսկ գլխավոր դերում նկարահանվել է ամերիկացի դերասանուհի Զոյի Դոյչը, որը կատարում է Բիբերի ընկերուհու դերը ։ Bieber-ը մարմնավորում է 1940-ականների բռնցքամարտիկի, որի երկրորդ կեսի ուժեղ սերը ոգեշնչում է նրան մարզվել, պայքարել և, ի վերջո, հաղթահարել պոտենցիալ նոկաուտը՝ չեմպիոն դառնալու ճանապարհին ։ Երաժշտական տեսահոլովակի համար Բիբերը ծածկել է իր բոլոր դաջվածքները ։
Ձայնագրման մասնակիցներ
YouTube-ի տվյալներով.
Վլադիմիր Դյադյուն
Վլադիմիր Սերգեևիչ Դյադյուն , ռուս ֆուտբոլիստ, Խիմկի ակումբի հարձակվող։ Ռուսաստանի սպորտի վարպետ (2014)։
Ակուբային կարիերա
2010 թվականի հունվարի 2-ին հայտարարվել է, որ վարձավճարային պայմանագրի ժամկետի ավարտի և Տոմ ակումբի ղեկավարության՝ պայմանագիրը երկարաձգել չցանկանալու պատճառով վերադարձել է Ռուբին ։ Նույն թվականի հունվարի երկրորդ կեսին Դյադյունը դարձել է Համագործակցության Գավաթի դափնեկիր, որը այդ մրցաշարին ներկայացրել է պահեստային կազմ։
2010 թվականի փետրվարի 20-ին վարձավճարով տեղափոխվել է Սպարտակ Նալչիկ ակումբ։ Դյադյունը կարողացել է լավագույնս ցուցաբերել իրեն այդտեղ՝ խփելով 10 գոլ առաջնությունում (հատկապես տպավորվել է Մոսկվայի Դինամոյի դարպասին խփած հեթ-տրիկը։ Մրցաշրջանի ավարտին վերադարձել է Ռուբին և կնքել նոր պայմանագիր։
2011/12 մրցաշրջանում դարձել է Ռուբինի հիմնական հարձակվողը։ 2011 թվականի հուլիսի 26-ի նորամուտը կատարել է ՈՒԵՖԱ Եվրոպայի Լիգայում և խփել երկու գոլ (Կիևի Դինամոյի և Ֆրանսիական Լիոնի դարպասին)։ Սակայն առաջնությունում Դյադյունը իրեն չի կարողացել ցույց տալ լավագույնս՝ խփելով ընդամենը երեք գոլ։
2012 թվականի հուլիսի 14-ին Ռուսաստանի Սուպերգավաթային խաղում խփել է երկրորդ գոլը «Զենիթի» դարպասին։
2013 թվականի մարտի 14-ին Եվրոպայի Լիգայի 1/8 եզրափակչի Լևանտեի դեմ երկրորդ խաղում Դյադյունը խփել է գոլ ավելացված ժամանակում, Ռուբինը հաղթել է 2:0 հաշվով՝ անցնելով հաջորդ փուլ ։
2013 թվականի հուլիսի 15-ին դարձել է Մոսկվայի Դինամո ակումբի ֆուտբոլիստ՝ կնքելով 3 տարվա պայմանագիր։
2014 թվականի հուլիսի 16-ին վերադարձել է Կազանի Ռուբին ակումբ՝ կնքելով 4 տարվա պայմանագիր ։
2017 թվականի հուլիսի 2-ին Ռուբինը խզել է հարձակվողի հետ պայմանագիրը։ Նույն օրը Վլադիմիր Դյադյունը պայմանագիր է կնքել Ռոստով ակումբի հետ ։
Հավաքական
Մասնակցել է Եվրոպայի 2007 թվականի պատանեկան առաջնությանը։ 2010 թվականին Վլադիմիրը Ռուսաստանի երիտասարդական հավաքականում անցկացրել է 3 հանդիպում։
2011 թվականի հոկտեմբերի 3-ին Ռուսաստանի հավաքականի մարզչական շտաբը որոշել է Դյադյունին հրավիրել թիմ վնասվածք ստացած Ալեքսանդր Կերժակովի փոխարեն՝ մասնակցելու Սլովակիայի և Անդորրայի դեմ խաղերին ։
2011 թվականի հոկտեմբերի 7-ին Սլովակիայի դեմ խաղի հայտացուցակում ։
2013 թվականի մայիսի 31-ին ընդգրկվել է Ռուսաստանի ուսանողական հավաքականի ցանկում՝ մասնակցելու Կազանում անցկացվող Համաշխարհային Ունիվերսիադային, հունիսի 23-ին ընդգրկվել է վերջնական ֆուտբոլիստների ցանկում ։ Դյադյունը մասնակցել է Ունիվերսիադայի բոլոր 6 խաղերին և խփել 5 գոլ։ Հարձակվողը ճանաչվել է մրցաշարի լավագույն խաղացող։
Արտաքին հղումներ
Կատեգորիա:Ռուբինի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Սպարտակ Նալչիկի ֆուտբոլիստներ Կատեգորիա:Ռոստովի ֆուտբոլիստներ Կատեգորիա:Խիմկիի ֆուտբոլիստներ Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Ռուսաստանի սպորտի վարպետներ
Քրդերն Իսրայելում
Քրդերն Իսրայելում, քրդական ծագում ունեցող մարդիկ, որոնք բնակվում են Իսրայելում (չի ներառում քուրդ հրեաներին)։ Իսրայելի քրդական բնակչությունը մեծ չէ և հիմնականում կազմված է առանձին անձանցից և ընտանիքներից, որոնք 20-րդ դարի ընթացքում՝ իրաքա-քրդական և թուրք-քրդական հակամարտությունների ժամանակ փախել են Իրաքից և Թուրքիայից, ինչպես նաև ժամանակավոր բնակիչներից, որոնք Իսրայել են ժամանել բուժման համար։
Բնակչություն
Պատմականորեն Գալիլեայում և Երուսաղեմում գոյություն ունի արաբացված քրդական ծագման բնակչություն, թեև այն հիմնականում խառնվել է տեղի արաբների հետ։ Նրանց ճշգրիտ թիվը հայտնի չէ, քանի որ նրանք համարվում են Իսրայելի պաշտոնական մարդահամարում էթնիկ արաբներ։ Քրդական ծագմամբ արաբացված որոշ ընտանիքներ դեռ կարելի է նույնականացնել կոնկրետ ազգանուններով։
Իսրայելի քրդական բնակչությունը մեծ չէ և բաղկացած է հիմնականում այն անձանցից և ընտանիքներից, որոնք 20-րդ դարի ընթացքում՝ իրաքա-քրդական և թուրք-քրդական հակամարտությունների ժամանակ փախել են Իրաքից և Թուրքիայից ։ 2006 թվականին Թուրքիայից եկած քուրդ փախստականների թիվը գնահատվում էր 200 մարդ։ Մեկ այլ գնահատականով՝ 2007 թվականին իրաքյան և թուրքական քրդերի թիվը կազմում էր 150 մարդ։
2007 թվականին 40 իրաքցի քուրդ երեխաներ, հիմնականում Իրաքյան Քուրդիստանից, իրենց ծնողների հետ ժամանել են Իսրայել և ստացել բժշկական օգնություն Իսրայելի «Save a child's Heart Organization» (SACH) կազմակերպության նախաձեռնած նախագծի շրջանակներում ։ 2013 թվականին հաղորդվել է, որ Իսրայելը բուժման է ընդունել Իրաքյան Քուրդստանից երեք քուրդ երեխաների ։ Երեխաներին տեղավորել են Թել Ավիվի հարավում գտնվող Հոլոն քաղաքի Վոլֆսոնի բժշկական կենտրոնում։ Ծրագրի ստեղծումից ի վեր 183 երեխաներ, որոնք ունեին Իրաքի քաղաքացիրություն, ժամանել են բժշկական օգնություն ստանալու համար։